Vitinha
Vítor Machado Ferreira (født d. 13. februar 2000), bedre kendt som Vitinha, er en portugisisk professionel fodboldspiller, som spiller for Ligue 1-klubben Paris Saint-Germain og Portugals landshold.

Klubkarriere

Porto 
Vitinha begyndte sin karriere med FC Porto, hvor han gjorde sin førsteholdsdebut i januar 2020. Han spillede 8 kampe i 2019-20 sæsonen, da Porto vandt Primeira Liga.

Leje til Wolves 
Vitinha blev i 2020-21 sæsonen udlejet til Wolverhampton Wanderers i en aftale som inkludere en købsoption. Wolves besluttede dog imod at bruge deres købsoption efter sæsonen, og han vendte tilbage til Porto.

Gennembrud 
Vitinha havde sit store gennembrud i 2021-22 sæsonen, hvor at han etablerede sig som fast mand hos Porto, især efter Sérgio Oliveira forlod klubben i januar 2022. Han spillede en vigtig del i at Porto vandt både Primeira Liga og Taça de Portugal i sæsonen, og han blev efter sæsonen kåret som del af årets hold i Primeira Liga.

Paris Saint-Germain 
Vitinha skiftede i juni 2022 til Paris Saint-Germain efter at den franske klub betalte hans frikøbsklausul.

Landsholdskarriere

Ungdomslandshold 
Vitinha har repræsenteret Portugal på flere ungdomsniveauer.

Seniorlandshold 
Vitinha fik debut for Portugals landshold den 29. marts 2022. Han var del af Portugals trup til VM 2022.

Titler 
Porto

 Primeira Liga: 2 (2019-20, 2021-22)
 Taça de Portugal: 2 (2019-20, 2021-22)

Paris Saint-Germain

 Trophée des Champions: 1 (2022)

Individuelle

 Primeira Liga Årets unge spiller: 1 (2021-22)
 Primeira Liga Årets hold: 1 (2021-22)
 U/21-Europamesterskabet Tuneringens hold: 1 (2021)

Referencer

Eksterne henvisninger 

Fodboldspillere fra Portugal
Fodboldlandsholdsspillere fra Portugal
Fodboldspillere fra FC Porto
Fodboldspillere fra Wolverhampton Wanderers F.C.
Fodboldspillere fra Paris Saint-Germain
Deltagere ved verdensmesterskabet i fodbold 2022